|  |
| --- |
| **ΣΧΕΔΙΑΓΡΑΜΜΑ 18ηε ΕΝΟΤΗΤΑΣ** |
| **Η εκλογή και η άφιξη του Όθωνα στην Ελλάδα.** |
|   Η κατάσταση αναταραχής στην Ελλάδα μετά τη δολοφονία του Καποδίστρια ανησυχεί τις «προστάτιδες» Δυνάμεις.  Αυτές ορίζουν βασιλιά της Ελλάδας τον πρίγκιπα Όθωνα, γιο του βασιλιά της Βαυαρίας, καθορίζουν το πολίτευμα (απόλυτη μοναρχία) και δανειοδοτούν την Ελλάδα (πρώτη δόση  δανείου). |
| **Η περίοδος της Αντιβασιλείας (1833-1835)** |   Τρεις Βαυαροί (Άρμανσμπεργκ, Μάουρερ, Χάιντεκ) επιτροπεύουν τον ανήλικο Όθωνα.  Αποτελούν την Αντιβασιλεία.  Βάσεις της πολιτικής τους ήταν η εθνική ανεξαρτησία, η βασιλική απολυταρχία και το συγκεντρωτικό σύστημα διακυβέρνησης. |
| **Διοίκηση** |   Συγκεντρωτική.  10 νομοί, με πρωτεύουσα του κράτους την Αθήνα |
| **Στρατός** |   Βάση του οι 3.500 Βαυαροί στρατιωτικοί.  Οι εκτός στρατού αγωνι­στές, πένητες αντιδρούν ή καταφεύγουν στη ληστεία. |
| **Δικαιοσύνη** |   Ιδρύονται δικαστήρια, ψηφίζονται νέοι νόμοι. |
| **Εκπαίδευση** |   Λειτουργούν επτατάξια, αλληλοδιδακτικά Δημοτικά σχολεία, τρι­τάξια Ελληνικά (αντίστοιχα με τα σημερινά Γυμνάσια), τετρατάξια Γυμνάσια (αντίστοιχα με τα σημερινά Λύκεια).  Ιδρύεται Πανεπιστήμιο (1837) και Πολυ­τεχνικό Σχολείο. |
| **Εκκλησία** |   Έγινε αυτοκέφαλη (χωρίστηκε διοικητικά από το Πατριαρχείο Κων­σταντινούπολης), έκλεισαν τα μοναστήρια με λίγους μοναχούς. |
| **Αντιδράσεις** |   Δύσπιστη αρχικά η στάση των Ελλήνων, εχθρική κατόπιν, εκδη­λώθηκε και με εξεγέρσεις. |
| **Η περίοδος  της  απόλυτης  μοναρχίας  του Όθωνα (1835-1843)** |
| **Ο ΌΘωνας:**  Ενηλικιώνεται και βασιλεύει απολυταρχικά.  Προωθεί, έπειτα από εξεγέρσεις, Έλληνες σε ανώτερα αξιώματα. Διορίζει τον Α. Μαυροκορδάτο πρωθυπουργό (1841), που παραιτείται όμως, όταν ο Όθωνας εμμένει στη χρησιμοποίηση Βαυαρών στη διοίκηση. |
| **Η 3η Σεπτεμβρίου 1843** |
|   Στις 3 του Σεπτέμβρη επαναστάτες (επικεφαλής: Δ. Καλλέργης, Ι. Μακρυγιάν­νης) αξιώνουν σύνταγμα από τον Όθωνα.  Αυτός υποχωρεί. Η απολυταρχία τερματίζεται.  Την επανάσταση προετοίμασαν οι ηγέτες και των τριών κομμάτων (Μαυροκορ­δάτος, Κωλέττης, Μεταξάς και Λόντος).  Οι λόγοι-συνθήκες-παράγοντες που οδήγησαν στην Επανάσταση ήταν: η εμμονή του Όθωνα στον απολυταρχικό τρόπο διακυβέρνησης, η οικονομική εξαθλίωση των αγροτών και η έξαρση της ληστείας, ο οικονομικός έλεγχος των Δυνάμεων στην Ελλάδα, οι συνακόλουθες περικοπές δαπανών των Δυνάμεων προς την Ελλάδα και η επιβάρυνση των στρατιωτικών,η γενικότερη κρίση. |

Δημοσιεύτηκε 10th September 2015 από τον χρήστη [ΑΡΙΣΤΕΙΔΗΣ ΧΑΤΖΗΣ](http://www.blogger.com/profile/09965951808539168439)